ཞོགས་པར་མལ་ལས་ལངས་རྗེས་སྐེ་རྩ་འགུལ་མི་ཐུབ་པ་དང་།ཅུང་ཙམ་འགུལ་ནའང་ན་ཟུག་དྲག་པོ་ལངས་པའི་ཚོར་སྣང་འབྱུང་།དེ་ནི་ཕལ་ཆེར་སྐེ་རྩ་འཁྱོག་པ་སྟེ་སྐེ་ཚིགས་མཁྲེགས་པོར་གྱུར་བ་ཡིན་སྲིད།སྐེ་རྩ་འཁྱོག་པ་སྟེ་སྐེ་ཚིགས་མཁྲེགས་པོར་གྱུར་བའི་ནད་འབྱུང་ཚད་མང་ཆེ་བ་ནི་ན་གཞོན་དང་དར་མའི་སྐོར་ཡིན་ལ།ནང་སྒོས་སུ་མགོ་མར་སྒུར་ནས་ལས་ཀ་ལས་པའམ་འཁྱག་སར་ཉལ་རྒྱུར་དགའ་བའི་མི་ལ་འབྱུང་བ་རེད།ཡིན་ནའང་།ཉེ་བའི་ལོ་འདི་འགར།གློག་ཀླད་དང་ལག་འཁྱེར་ཁ་པར་ཚད་ལས་བརྒལ་ཏེ་བཀོལ་སྤྱོད་བྱས་པས།སྐེ་རྩ་འཁྱོག་པའི་ནད་འདི་ན་གཞོན་ལོ་ཆུང་དང་ཐ་ན་བྱིས་པ་རྣམས་ལ་ཡང་འབྱུང་བཞིན་ཡོད།སྐེ་རྩ་འཁྱོག་པ་སྟེ་སྐེ་ཚིགས་མཁྲེགས་པོར་གྱུར་བའི་ནད་ཅི་ལྟར་བྱུང་བ་ཡིན་ནམ།